**Lærervejledning til undervisningsforløbet:**

**Musikdynamit**

**Carl Nielsen Museet, Museum Odense**

**Målgruppe:** Forårs-SFO - 3. klasse

**Varighed:** 90 minutter

**Fag:** Musik

**Max deltagere:** 30

**Pris:** Gratis i skoleåret 2023/2024 (finansieret af Carl Nielsen og Anne Marie Carl Nielsens Legat)

Forløbet underbygger at:

* Eleven kan deltage opmærksomt i sang, spil og bevægelse.
* Eleven kan deltage eksperimenterende i musikalske aktiviteter.
* Eleven har et kendskab til Carl Nielsen som kunstner og menneske.
* Eleven har reflekteret over musikken som sprog og følelsesudtryk.

**Før I besøger Carl Nielsen Museet**

Undervisningsforløbet kræver ingen forberedelse. Når I besøger Carl Nielsen Museet, tager én af vores formidlere sig af godt af hele gruppen fra start til slut. Carl Nielsen Museet er et spændende museum, som handler om musik og mennesker, og det samme gør vores undervisningsforløb. I undervisningen inviterer vi eleverne ind i Carl Nielsens mærkelige, smukke og legende univers. Derfor er det en fordel, hvis eleverne ikke kender til konkrete elementer fra undervisningsforløbet på forhånd. Ønsker I alligevel at åbne op for emnet sammen med eleverne inden besøget, kan det med fordel være med åbne, undrende spørgsmål som:

* Hvad er et museum? Og hvad mon der sker på et museum, der handler om musik?
* Hvad er musik for jer?
* Hvad betyder det at lave musik?

I Carl Nielsen Undervisning garanterer vi, at svarerne på spørgsmål som disse ville være flere og mere nuancerede efter besøget.

**Under besøget**

I undervisningsforløbet veksler formidleren imellem flere former for vidensdeling og læring. I nogle dele af forløbet skal eleverne primært lytte til formidleren, imens andre dele af forløbet består af åbne dialoger og en fælles søgen, undren og udforskning. Her er det vigtigt, at elevernes umiddelbare svar og tanker får plads. Formidleren styrer dialogen og sikrer, at alle elever bliver hørt og at forløbet skrider fremad.

Formidleren vil være tydelig overfor eleverne og dig i de enkelte situationer, omkring hvorvidt eleverne skal lytte, deltage eller arbejde på egen hånd. Spørg formidleren, hvis du er i tvivl om din rolle undervejs.

**Selve undervisningsforløbet**

Når eleverne ankommer, bliver de introduceret til Carl Nielsen og det, der skal foregå under besøget. Besøget består af både fortællinger og lege, som alle sammen foregår i udstillingen.

**Din rolle?**

Under besøget er din rolle at hjælpe formidleren med at holde ro i klassen på en venlig måde. Derudover skal du blot være medoplevende og nysgerrig sammen med eleverne.

Vi glæder os til at se jer og ønsker jer god fornøjelse.